Tirsdag den 26/10 2021

Kære statsminister Mette Frederiksen!  
  
Nedenstående indlæg blev medtaget i Dagbladet fredag d. 22. d. m. Dog  
afkortede bladet  
den sidste del. Da jeg jo ikke kan vide, om du læser Dagbladet, der  
udkommer i de fleste byer på Sjælland udenfor København, sender jeg  
derfor min artikel i sin helhed, idet jeg trods alt stadig håber, at  
du snart vil vende tilbage til tidligere tiders socialdemokratisk  
politik i forhold til de allersvageste i vort samfund - her de 19  
hjemvendte danske børn og deres 3 mødre og således hjælpe dem til at  
blive genforenet snarest muligt.  
Endvidere håber jeg også, at du vil være med til at hjemtage de sidste  
4 danske kvinder samt deres 5 børn, som stadig er i Al-Rojs lejren i  
Syrien. Ligesom du og din regering havde magten til administrativt at  
fratage disse 4 danske kvinder deres danske statsborgerskab, så har du  
også magten til at lade de 4 kvinder vende tilbage til Danmark og lade  
danske domstole tage stilling til deres eventuelle forbrydelser.  
  
Med venlig hilsen  
Johannes Pedersen, med i Bedsteforældre for Asyls arbejdsgruppe: "Alle  
danske børn skal hjem nu".  
Kærvej 10 A, Vindinge, 4000-Roskilde.  
  
  
Something is rotten in the state of Denmark!  
  
Pointen i det gamle Shakespeare-citat gælder stadig.  
  
Straks efter at flyet fra Syrien landede i Karup med 14 danske børn og  
3 mødre, blev de adskilt.  
  
Børnenes selvudnævnte statsminister har endvidere frataget 4 andre  
danske kvinder deres danske statsborgerskab; for derefter at lade 5  
syge danske børn, forblive i den forfærdelige AL-Rojs fangelejr,  
udsatte for tortur og radikalisering.  
Regeringen anvender det letkøbte argument, at det ALENE er mødrenes  
ansvar, at børnene efterlades i lejren; selv om FNs børnekonvention,  
siger, at også den danske regering har ansvar for at hjælpe børnene!  
  
De der ikke kan se, at her skabes forudsætninger for 9 fremtidige  
terrorister med had vendt mod Danmark, bør gå til øjenlægen. Havde  
Mette Frederiksen villet det, var også disse børn  ankommet med flyet  
fra Syrien.  
  
  
87 år gammel, siger jeg beskæmmet, at jeg er  flov over at være  
dansker efter indførelsen af paradigmeskiftet og flertallet af  
folketingets oratoriske overfald på de fremmede og i særlig grad på de  
7 danske mødre.  
  
Hvad er det Mette Frederiksen har gjort ved det Danmark, hvor jeg  
altid har elsket at leve ? Danmark som verden over var kendt og  
respekteret for vore fredselskende holdninger?  
Nu er brutal kynisme, had og sønderrivende pigtråd regeringens linje.  
  
Jeg er overbevist om, at fremtidige politikere kommer til at sige  
undskyld til de 19 danske børn.  
Om de ansvarlige politikere undgår en rigsretssag er et andet spørgsmål.  
  
Hvordan mon Shakespeare ville karakterisere Danmark i dag??  
Måske:  ”Very mush is rotten in the state of Denmark”!  
  
Johannes Pedersen..